กลุ่ม “บีทีเอส” ควัก 500 ลบ. เก็บหุ้น KEX เพิ่ม มองตลาด “โลจิสติกส์-อีคอมเมิร์ซ” โตแกร่ง!
กลุ่ม “บีทีเอส” ควัก 500 ลบ. เก็บหุ้น KEX เพิ่ม มองตลาด “โลจิสติกส์-อีคอมเมิร์ซ” โตแกร่ง!
13 ม.ค. 2564

ผู้สื่อข่าวรายงานว่า วานนี้ (13 ม.ค.64) มีรายงานการซื้อขายหุ้นบนกระดานรายใหญ่ (Big lot) โดยเป็นการจำหน่ายหลักทรัพย์ของทาง บริษัท เคอรี่ เอ็กซ์เพรส (ประเทศไทย) จำกัด (มหาชน) หรือ KEX จำนวน 4 รายการ มูลค่ารวม 9,500,000 หุ้น มูลค่ารวม 494,000,000 บาท ประกอบด้วย
นางสาววันวิสาข์ ทัศนปรีชาชัย จำนวน 1,000,000 หุ้น ในราคา 52 บาทต่อหุ้น คิดเป็นมูลค่าการซื้อขาย 52,000,000 บาท
นายคิน เฮ็ง เน็ง จำนวน 3,500,000 หุ้น ในราคา 52 บาท คิดเป็นมูลค่าการซื้อขาย 182,000,000 บาท
นายชุน ซัง ฉ่อย จำนวน 3,000,000 หุ้น ในราคา 52 บาท คิดเป็นมูลค่าการซื้อขาย 156,000,000 บาท
นายวราวุธ นาถประดิษฐ์ จำนวน 2,000,000 หุ้น ในราคา 52 บาท คิดเป็นมูลค่ารวม 104,000,000 บาท
โดยการทำรายการดังกล่าวเป็นการขายให้แก่ บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS ซึ่งเป็นพันธมิตรทางธุรกิจ
ขณะที่ BTS เปิดเผยว่า การเข้าลงทุนในหุ้น KEX นั้นเนื่องจากเล็งเห็นถึงกระแสการเติบโตที่ดีในธุรกิจโลจิสติกส์ และ อี-คอมเมิร์ซ ในอนาคต
อนึ่งก่อนหน้านี้ กลุ่ม BTS ได้เข้าซื้อหุ้น KEX ในวันแรกที่เข้าซื้อขายในตลาดหลักทรัพย์ และมีสัดส่วนการถือหุ้นรวมทั้งกลุ่มที่ 365.78 ล้านหุ้น หรือ 21.0218% ซึ่งหลังคิดรวมจากการทำรายการล่าสุด จะส่งผลให้กลุ่มบีทีเอสถือถือหุ้น KEX รวม 375.28 ล้านหุ้น หรือคิดเป็น 21.58%